### Beslutningstema

I denne sag træffes beslutning om frigivelse af afsat rådighedsbeløb på gaderenoveringspuljen og til anlæg af venstresvingsbane samt adgang til parkeringsplads på [adresse] i Tønder.

### Sagsfremstilling

Forvaltningen foreslår, at midler afsat i [adresse] 2023 samt restmidler fra puljen i 2022 søges overført til 2023, anvendes til renovering af det sidste stykke af [adresse] i Tønder (etape 5), som endnu ikke er anlagt med nyt fortovs- og vejprofil.

Strækningen er fra krydset ved "Ved [adresse]" og til Backmanns Vandmølle øst for [adresse]. På strækningen er der derudover planlagt en venstresvingsbane samt en ny adgang til p-pladsen på Ved [adresse]. Til dette projekt er der på investeringsoversigt 2023 afsat et rådighedsbeløb på 2,569 mio. kr. Forvaltningen foreslår, at det afsatte rådighedsbeløb lægges sammen med frigivelsen af gaderenoveringspuljen, således at renovering af [adresse] 5, og anlæg af venstresvingsbane kan samles i ét anlægsprojekt.

I forbindelse med Skibbroprojektet foreligger der skitseprojekt for overgangen mellem [adresse] og [adresse] samt overfor [adresse]. Disse overgange planlægges anlagt i sammenhæng med renovering af fortov og vej, og tilpasses til projektet med havnefronten.

Ved at anvende ovennævnte midler til [adresse] 5 vil der skabes en sammenhæng på hele [adresse] og samtidig skabes en sammenhæng til [adresse] og projektet ved Havnefronten.

Forvaltningen søger til projektering og anlæg af [adresse], etape 5 og venstresvingsbane en samlet anlægsbevilling på 5,760 mio. kr.

### Økonomi

I anlægspuljen Gaderenovering (731) er der i 2022 et restbeløb på 75.000 kr., som vil søges overført når anlægsoverførslerne behandles i 2023.

I 2023 er der på investeringsoversigten afsat en pulje på 3,116 mio. kr.

Til anlæg af venstresvingsbane samt adgangsvej på [adresse] i Tønder (925) er der på investeringsoversigten afsat et rådighedsbeløb på 2,569 mio. kr.

### Direktøren for Teknik/Miljø, Service og Beskæftigelse indstiller,

at der gives en anlægsbevilling til [adresse] 5 og venstresvingsbane på [adresse] (973) på 5,685 mio. kr.,

at det i budget 2023 afsatte rådighedsbeløb på gaderenoveringspuljen på 3,116 mio. kr.,

at det i budget 2023 afsatte rådighedsbeløb til anlæg af venstresvingsbane på [adresse] i Tønder på 2,569 mio. kr. frigives, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.